                                      PLAN DE INTERVENȚIE- STUDIU DE CAZ
                                                                                   Prof.  CĂRHAȚ OANA-PAULA

                                                                                   Grădinița cu P.P. „Poienița”

                                                                                                 Cluj-Napoca, jud. Cluj
                  I. DATE  PERSONALE

Nume si prenume: T.L.
Sex: masculin

Data naşterii: 22.09.2019
Locul naşterii: Cluj-Napoca
Grădinița: „Poienița”, Cluj-Napoca
                  II.  BACKGROUND-UL SUBIECTULUI

1.Structura şi componenţa  familiei, locul copilului în ordinea familiei

A.S.  provine dintr-o familie legal constituită, formată din trei membrii: părinții, un copil - subiectul în cauză  .

2. Tipul de familie si climatul socio-afectiv al familiei :  

  Familie legal constituită , cu studii superioare, părinții sunt medici, veniturile familiei sunt relativ ridicate .

5.Relaţiile interfamiliale şi conduita părinților față de copil și grădiniță: 

Relații armonioase în familie ,climatul familial este în general favorabil pentru educarea copilului,dar părinții nu reușesc să preia sarcinile psihopedagogice transmise de către cadrele didactice.

6. Antecedente personale:
Din discuţiile cu mama , reiese că sarcina a decurs normal, naşterea a fost la termen, fără complicaţii. În copilăria lui T.L. nu sunt menţionate boli de sănătate grave, a avut probleme de sănătate dar acestea s-au rezolvat. A început să vorbească dupa doi ani și limbajul s-a dezvoltat lent.
În familie nu sunt menţionate tulburări de limbaj. În familie a beneficiat de un mediu educativ suficient de stimulativ.

7. Diagnostic logopedic :    Tulburări de pronunție- Sigmatism si parasigmatism


III. EVALUAREA PSIHOLOGICĂ       
INSTRUMENTAR PSIHOLOGIC:
Matricile Progresive Raven Color-evaluarea dezvoltarii intelectuale a copiilor mai mici de 11 ani

Testul Frostig- măsoară capacitățile perceptive și motrice prin 5 subteste ( coordonarea ochi-mână, obiectul –fondul percepției, constanta formei,poziția spațială, relațiile spațiale).

IV. EVALUAREA LOGOPEDICĂ
În examinarea logopedică s-au urmărit: 
-examinarea motricității generale

-examinarea lateralității

-examinarea nivelului preachizițiilor ( structuri senzorio-perceptive,schema corporală,culori).

-examinarea gradului de funcționalitate a aparatului fonoarticulator 

-examinarea respirației 

-examinarea nivelului de înțelegere a vorbirii 

-examinarea limbajului oral și scris

-examinarea auzului fonematic.
 V. NIVEL DE DEZVOLTARE
Percepţie : lacunară

Atenţie :   instabilă, se concentrează mai greu în activitate

Memorie: predominant mecanică şi de scurtă durată. Întipărirea relativ bună, iar păstrarea medie. Recunoaşterea şi reproducerea relativ bune.

Gândirea : corect- intuitivă şi afectivă

Limbaj şi comunicare :

· volum vocabular : potrivit
· tip de comunicare : verbală, mimico-gesticulară
· semantica : înţelege mesajul transmis şi reacţionează adecvat
· structura gramaticală : construirea de propoziţii relativ bună, acordul gramatical nu este bine format
Psihomotricitate :
· coordonare motrică generală: bună

· motricitate finală : bună

· schema corporală : formată

· lateralitate : dreaptă

· orientare în spaţiu : bună

· orientare în timp : relativ bună
Stil de muncă : sub supraveghere educativă se mobilizează uşor în activitate


Temperament : sangvinic


Comportament socio-afectiv : 

· labilitate socio-afectivă

· rezistenţa la efort de nivel mediu

· este afectuos, sociabil, comunicativ, atât cu copii cât şi cu adulţii

· cooperează bine în activităţi instructiv – educative

· jocul : se antrenează, se integrează în regulile de joc, este cooperant, rapid

V. PROGRAMUL DE INTERVENȚIE LOGOPEDICĂ 
PROGRAM DE INTERVENȚIE
    
Programul conceput și experimentat de noi a avut ca obiectiv corectarea tulburărilor de limbaj întâlnite la preșcolarul logopat, precum și îmbunătățirea implicită a imaginii de sine. 
Programul de terapie a tulburărilor de limbaj a fost structurat pe două componente: terapie cu caracter general și terapie specifică.

1.TERAPIE CU CARACTER GENERAL

Programul de terapie cu caracter general a inclus mai multe segmente :
exercitți de gimnastică, exerciții pentru mobilitatea aparatului fono-articulator, exerciții pentru educarea respirației, exerciții pentru educarea auzului fonematic.
A EXERCIȚII DE GIMNASTICĂ
Pentru realizarea acestui segment terapeutic s-au administrat urmatoarele probe :
imitarea mersului (mersul pe loc), mișcările și rotirea bratelor, mișcările și rotirea trunchiului,
imitarea spălatului pe mâini, imitarea aplaudatului, răsuciri de trunchi, aplecări stânga , dreapta de trunchi, rotirea gâtului.
Instructajul tuturor probelor administrate copiilor logopați constă în explicații verbale, adecvate nivelului de înțelegere a acestora și sunt însoțite de demonstrații practice.

B. EXERCIȚII PENTRU MOBILITATEA APARATULUI FONO-ARTICULATOR

Pentru realizarea acestei componente terapeutice s-au aplicat mai multe tipuri de exerciții:
-exerciții de mobilitate a maxilarelor, exerciții de mobilitate pentru limbă, exerciții pentru buze și obraji, exerciții pentru vălul palatin.
C. EXERCIȚII PENTRU EDUCAREA RESPIRAȚIEI

Pentru atingerea acestor obiective, am aplicat urmatoarele probe:
-Copilul imită suflarea nasului în batistă, -Copilul este pus sa sufle într-un pai aflat într-un pahar cu apă, -Copilul este pus să sufle în bucățele de hartie, -Copilul este pus să miroasă parfumul florilor,
-Copilul este pus să imite cățelul care miroase vânatul. Probele se execută de câteva ori.

D. EXERCIȚII PENTRU DEZVOLTAREA AUZULUI FONEMATIC

S-au folosit următoarele probe pentru dezvoltarea auzului fonematic:
-Copilul trebuie să imite sunetele și mișcările necesare execuției corecte:
- trenul:s-s-s-s (prelungit, soptit, tare); - șarpele: s-s-s-s (prelungit)- albina :bâzz-bâzz (\"b\" prelungit si \"z\"),- șoricelul: chiț-chiț (executat în ritm rapid), - greierele: țârrr-țârrr (se prelungește \"r\" și se face pauză după fiecare grup de sunet), - vrabia: cip-cirip; cip-cirip, - vântul: vâjjj-vâjjj (se prelungește și se accentuează \"j\"),- oaia: beee-beee ,- cucul: cu-cu; cu-cu (cu alternarea tonalității),- gâsca: ga-ga; ga-ga .
-Copilul trebuie să pronunțe silabe și cuvinte care cuprind consoane surde și sonore.
-Se solicită copilului să precizeze sunetele cu care încep și se sfârșesc anumite cuvinte.
-Copilul trebuie sa pronunțe ritmic anumite cuvinte, bătând din palme în același timp.

2. TERAPIA SPECIFICĂ  - SIGMATISMUL ȘI  PARASIGMATISMUL

I. ETAPA EMITERII SUNETULUI DEFICITAR
 Corectarea siflantei \"s\" -Se ridică varful limbii pe dinții superiori, având grijă ca limba să fie sub forma de jgheab, laturile limbii fiind lipite de măsele.
       
Corectarea siflantei \"z\" -Se procedează în aceeași manieră ca la \"s\", cu mențiunea că acest sunet se corectează dupa ce \"s\" a fost bine însușit.
-Pentru comparația \"s\"- \"z\" s-au folosit vibrațiile laringelui și ale maxilarelor la pronunția lui \"z\".

 Corectarea șuierătoarei \"s\" -S-a exersat limba în formă de cupă în afară și interiorul gurii.S-a emis suflul puternic și continuu.
-S-a exersat controlul suflului de aer cald pe dosul mâinii copilului, la articularea corectă a sunetului.
-S-a exersat apăsarea obrajilor, astfel ca buzele să înainteze și să se rotunjească. 

Corectarea șuierătoarei \"j\"
-S-a utilizat aceleași exerciții ca pentru corectarea lui \"s\".

Corectarea africatei \"t\"
-Acest sunet se poate corecta numai dacă se emit corect sunetele \"t\" și \"s\";
-S-a exersat varful limbii pe alveolele incisivilor superiori (ca la sunetul Ť t ť si pronuntarea rapida,scurta si cu presiune a sunetului \"s\".
 
II. ETAPA CONSOLIDĂRII SUNETULUI DEFICITAR
II.A.     Introducerea sunetului în silabe  -Copilul trebuie să pronunțe cuvinte ce conțin sunete în silabe directe și inverse, după exemplu, în fața oglinzii logopedice. Proba se execută în mai multe ședințe, până la pronunția independența corectă.
II.B.      Introducerea sunetului în cuvinte   -Copilului i se cere să pronunțe cuvinte monosilabice, bisilabice, polisilabice, ce conțin sunetul afectat. 

II.C.      Diferențierea sunetelor la nivelul silabelor și cuvintelor   -Se solicită copilului să sesizeze diferențele dintre silabele și cuvintele auzite. Se cere copilului să precizeze prin ce se deosebesc silabele sau cuvintele auzite.
III.ETAPA AUTOMATIZĂRII
III.A.    Exersarea sunetului deficitar în propoziții   -Se cere copilului să pronunțe propoziții simple și care este prezent în cuvinte sunetul deficitar, în poziția de început, mijloc și final. Aceste exerciții se realizează treptat, respectandu-se principiul pașilor mici și al dificultății graduale.

III.B.   Exersarea sunetului deficitar corectat în scurte povestiri, poezii și ghicitori  -I se prezintă copilului povești cunoscute , în imagini , așezate ordonat și i se solicită să spună povestea care presupune folosirea unor cuvinte conținând sunetul deficitar corectat.


